LidanRubinov/Halacha-QA huggingface dataset:
שאלה: מציאת דרך בחיים: האם בן אדם יכול לבחור לעצמו דרך חד משמעית בחיים, כלומר להגיד לעצמו, אני רוצה ללכת בדרך מסוימת, או שצריך להגיד לעצמו שהוא רוצה להשתפר ולהתקדם בצורה כללית, וככה לבנות לעצמו את דרכו, ואם צריך דרך באיזה גיל בערך אני צריכה להתחיל לחשוב ברצינות על הדרך שלי?
תשובה: ודאי שאדם צריך לבחור לעצמו דרך בחיים. לא ברור לי בכל אופן לגבי איזה נושא את שואלת. אם בנוגע למידות. אדם צריך לנסות לזהות את אישיותו ולפי אישיותו לפתח את מידותיו. אדם צריך להכיר את החלקים שבהם הוא מוכשר וטוב ואיתם לזרום. ומאידך צריך להכיר את חולשותיו ולשים לב לדרכים שיש עליו לנקוט כדי שהחולשות שבו לא ישתלטו על נפשו. זאת יש לעשות מגיל הנעורים וככל שמקדימים כך טוב יותר. לא צריך לעשות זאת בצער או בהסתבכות ולכן גם גיל הנעורים שהוא גיל של שמחת וזרימת חיים מתאים לכך. אם השאלה שלך קשור לגיבוש תפיסת עולם אני חושב שהעיקר הוא למצוא אנשים שאת אוהבת את הדרך הרוחנית שלהם. דרך האנשים שאת נמשכת עליהם תוכלי לגבש את תפיסותייך ועמדתך בנוגע לחיים. ח הדריכו עשה לך רב משום שתבעו מכל אחד מאיתנו להיות עם אמריה ועמדה. בנוגע לנושא זה יתכן שגיל הנעורים זה קצת מוקדם. תשארי עדיין פתוחה לא נעולה. אולם בגיל בוגר יותר בכיתה י"ב ולקראת הקמת משפחה טוב אם גם בנושא זה יהיה לאדם עמדה. ובהצלחה.
שאלה: סעודת מצווה שאינה בזמנה: בעוד כחודש אחגוג בעז"ה בר מצווה. לכל אורחי המשפחה מתוכננת שבת, אך לחברים אין תכנון רציני במיוחד. רציתי לארגן סעודה לחברים כמה ימים לפני היכנסי למצוות. האם הסעודה הזאת יכולה להיחשב כסעודת מצווה ובשבת לעשות שוב פעם סעודת מצווה?
תשובה: אם תדרוש דרשה תורנית מלאה (מבלי שיפריעו לה), ויאמרו דברי תורה נוספים, והאוירה תהיה ערכית זו תהיה סעודת מצוה.
שאלה: לולב ללא מס - גזול?: קניתי ארבעה מינים בשוק ולא קיבלתי קבלה כך שנראה לי (על-פי חשדות סבירים) שלא שולם מע"מ על קנייתי ובכך בעצם גזלתי את המדינה מכסף שהיה מגיע לה כתוצאה מפעולת הקניה. האם אי ת המס הופך את הקניה לבעייתית ופוסל את ארבעת המינים מבחינת "לולב הגזול", האם יש לאסור כל סוג כזה של מכירה?
תשובה: עד כמה שאני מכיר את החוק המס הוא חוב שהמוכר חייב למדינה, אי ת מס הוא גזל. המוכר גוזל בכך שאינו פורע את חובו. אולם הלולב עצמו אינו גזול. לכל היותר יש בקניית לולב כזה משום מסייע לדבר עברה, אולם בדיעבד הלולב לא פסול.
שאלה: גן עדן לנושא הבריאה: מסופר בתורה שהקדוש ברוך הוא ברא את העולם, הוא שם את האדם הראשון בגן עדן, ולא בעולם שלנו, למה ה עשה כן, וכן האם גן העדן שמסופר עליו שם הוא גן עדן בעולם שלנו או גן העדן שאנחנו מכירים מהעולם הבא?
תשובה: בספר מי מרום לרב חרל"פ כתב שאדם נלקח לגן עדן כדי שיזדכך ויוכל אחר כך לחזור לעולם הזה ולתקנו בכוחו המחודש. גן עדן שמסופר בתורה הוא חלק רוחני בעולם הזה כמו הנשמה שנמצאת בגוף היא בעולם הזה אעפ"י שהיא רוחנית.
שאלה: דעת הרב צבי יהודה בנושא חינוך: מרן הראי"ה קוק זצ"ל ובנו הרצי"ה קוק זצ"ל למדו בישיבות שמלמדים בהן אך ורק לימודי קודש ללא שילוב של לימודי חול. כך גם נהוג עד ימינו בכל הזרמים ביהדות המסורתית שלומדים אך ורק לימודי קודש. אלא שבשלב כלשהוא נדמה לי שביוזמתו של הרב משה צבי נריה זצ"ל הוקמו הישיבות התיכוניות שמשלבים בהן לימודי חול לצד לימודי קודש. לאור המצב הנוכחי (ואינני חלילה בא לקטרג, אלא רק ברצוני לברר לתועלת הדברים) - מצב בו הרמה הדתית בישיבות התיכוניות היא הרבה יותר נמוכה מאשר הלימודים בישיבות הקטנות בשאר הזרמים ביהדות בהן לומדים רק לימודי קודש. כתלמידו של הרצי"ה קוק זצ"ל, האם הוא תמך בלימודי חול בישיבה התיכונית, מה הייתה דעתו של הרצי"ה על הישיבות התיכוניות, האם הרצי"ה לא כיוון שילכו ללמוד בישיבות קטנות בהן לומדים אך ורק לימודי קודש?
תשובה: דעת הרצי"ה כפי שזכיתי לשמוע מפיו היתה להעדיף ישיבות שאין בהם שום לימוד חוץ מתורה. התנגד אפילו ללימוד תורה בישיבות לשם קבלת הסמכה לרבנות כיון שהישיבה היא בנויה ללימוד תורה ללא שום מטרה צדדית. יחד עם זה לא שלל את הישיבות התיכוניות כיון שיש הרבה הורים ותלמידים שלולא אותם ישיבות היו לומדים בתיכונים דתיים ושם היו עלולים לרדת עוד יותר בודאי שמי שהולך לישיבה שאין בה חול עדיף בהרבה.
שאלה: לקחת שקיות מהמכולת: ידועה התופעה המגונה של לקוחות בסופר, שלאחר הקנייה לוקחים שקיות חדשות לשימוש ביתי, מעבר למה שנצרך להם לצורך המוצרים שקנו. ואני שואל, אם אני קונה בסופר הרבה מוצרים והסופר מניח בקופה שקיות כדי שלקוחות יקחו את המוצרים בתוכם החוצה, ואני מעדיף לשים את המוצרים בתוך קרטון שאני מביא (כדי שלא יתפזרו ברכב) האם מותר לי לקחת כמה שקיות חדשות שהייתי אמור להשתמש בהם ובפועל לא השתמשתי בהם?
תשובה: זה דבר שתלוי בדעת בעל המרכול, ונראה שדעתו היא על-מנת שיהיה נוח לקחת את המוצרים הביתה, אבל אם הנך לוקח אותם בדרך אחרת, אין לך לקחת שקיות.
שאלה: נסיעה ברכבת בשבת: אני גר בחו"ל רחוק ממקום בית כנסת. האם מותר לסוע ברכבת חשמלית, שכמובן הנהג בה גוי ע"י כרטיסיה, כדי להקנות לילדים אוירה יהודית?
תשובה: לא נכון לנהוג כך, אלא אדרבה, הילדים ילמדו שבשבת לא נוסעים בחשמלית.
שאלה: הקצפת קפה בשבת: האם מותר להקציף (ידנית) נס קפה בשבת, מה סיבת ההיתר או האיסור?
תשובה: מותר, שכן זה אינו בר קיימא.
שאלה: זוגיות מיוחדת: אני בחורה מבית דתי, והזדמן לי להכיר אדם מיוחד במינו שאינו דתי, ומצאנו לנכון להתחתן. בעלי הוא אדם מיוחד במינו, אך יישנם קשיים רבים עקב השונות. אני מרגישה שיש לו זיקה רבה לדת ומצד שני פחד גדול שאני אחזיר אותו בתשובה. אני מקפידה להתפלל שליבו יפתח והוא יחזור בתשובה. אך איך אוכל לסייע לו להתקרב, ולו במעט. ברצוני רק להדגיש את השונות באמצעות דוגמה קטנה, בשבת הוא חפץ שניסע לטייל, ואני מסרבת, הוא מאד מכבד אותי ונשאר עמי בבית אך מרגיש חנוק. הוא אינו מסוגל להנות מקדושת השבת ומהשקט הפנימי. אנא עזרו לי לקרב את בעלי?
תשובה: לקחת עליך אתגר לא קל. אך אם תדבקי במטרה תשיגי אותה. עליך להמשיך בשמירת המצוות ולא לתבוע ממנו שגם הוא יקיים מצוות. אך שיאפשר לך לשמור כל המצות. אבל כדי שהוא יבין אותך היטב אפשר לבקש ממנו להכיר את דרכה של תורה כלומר ללמוד על היהדות, מבלי שהוא מתחייב לקיים מצות, זה יעזור להבנה ביניכם. ולך אומר שזה יכול להביאו לקיים מצות. על כן אם תוכלי ללכת איתו לשעורי תורה מתאימים זה יהיה צעד נכון. אני מניח שבעלך הוא בעל מדות טובות ועל כן בחרת בו. מדות טובות הם בסיס טוב להתקרבות למצות.
שאלה: מחיר מירבי לספר: קניתי ספר במחיר מוזל- 20 ש"ח במקום 70. אני מעוניינת למכרו, מאחר ואיני חושבת שאקרא בו שוב (שמעתי המלצות על הספר, ולכן הרשיתי לעצמי לקנותו לפני שקראתיו). מהו המחיר המירבי בו אוכל למכרו?
תשובה: מאחר וקנית את הספר, הרי הספר בבעלותך ואין זה משנה כלל בכמה קנית אותו. לכן את יכולה למוכרו בכל מחיר שאת רוצה, בכפוף להגבלות הבאות. כתוב בויקרא כה, יד: "וכי תמכרו ממכר לעמיתך או קנו מיד עמיתך אל תונו איש את אחיו". מכאן נלמד שאסור להונות, והמונה עובר בלאו. משמעות ההונאה היא למכור חפץ מעבר למחירו האמיתי. שיערו ח שעד שתות כלומר המוכר חפץ בעד שישית מערך החפץ, המקח קיים ואין צרך להחזיר את ההפרש כי אנשים מוחלים בדרך כלל, שישית יותר מערך החפץ המקח קיים אך יש להחזיר את ההפרש לבין הערך האמיתי לערך המופקע, ואם נמכר החפץ ביותר משישית המקח בטל לחלוטין. המחיר של החפץ נקבע על פי סוחרים הבקיאים במכירת סוג כזה של חפצים. מקור לעיון: שולחן ערוך חושן משפט סימן רכז. הרב עשהאל שמלצר
שאלה: סיבה לרצח הבל: בספר בראשית פרק ג פסוק ח מדובר ברצח הבל בידי קין. ח מפרשים שם ששלוש סיבות היו לרצח: אמונה, רכוש ונשים. אמנם, אנו עדים למקרים של רצח בגלל "כבוד" (או בשפה כללית יותר - אגו), בפרט באומה הערבית, שאלתי היא האם כבוד כלול בשלושת הסיבות, מה שאיני מוצא לנכון, או שלכאורה זו סיבה נוספת, והאם סיבה זו הייתה במעשה זה?
תשובה: היה גם את נושא הכבוד. פשט הפסוקים שקינא שהקדוש ברוך הוא קיבל את מנחת הבל, ולא את מנחתו. וכך כותב הכוזרי מאמר ראשון אות צא: "ומשהרגו קין אחיו מתוך קנאה שנתקנא בו על מעלה זו". הרב אברהם פרל.
שאלה: תקון חצות לבחורי ישיבה: בחורי ישיבה (ספרדים) האם הם חיבים מעיקר הדין לעשות תיקון חצות, או שיש סיבות לפטור מכך?
תשובה: לעניות דעתי כל אדם מישראל בין שהוא עם הארץ ובין שהוא בן תורה ירא שמים חייב לבכות על החרבן ולומר תיקון חצות. אולם אם יש תלמיד שבאמת אמירת תיקון חצות תפגע בלימודו יכול לפטור עצמו מלומר תיקון חצות.
שאלה: לימוד הלכה בישיבה: הרב עובדיה שאני פוסק כמותו אומר ללמוד 2 -3 שעות הלכה ביום, וזה קשה לי מאוד להכניס לסדרים, האם שעה-שעה וחצי זה מספיק לדעת הרב, ומה הרב מציע ללמוד חוץ מגמרא, הלכה ואמונה?
תשובה: לכתחילה יש להשקיע בכל יום זמן של לפחות 3 שעות, אך בדיעבד אם אינך יכול מחמת סדרי הישיבה וכדו' אז תסתפק בלימוד הלכה ע"פ אפשרותך. ולגבי השאלה השניה ששאלת תתייעץ עם רב בישיבתך שמכיר אותך ואת אופייך בלימוד.
שאלה: פסיעה גסה בימינו: האם יש צורך לחשוש למה שאמרו ח שפסיעה גסה נוטלת אחד מחמש מאות ממאור עיניו של אדם, כאשר הרופאים אומרים שבריא לרוץ?
תשובה: ריצה מוגזמת לא בריאה. בפרט למי שיש בעיות לב. אך דברי ח אינם בהכרח כפשוטם כוונתם יכולה להתיחס לפזיזות שלא קדם לה שיקול דעת רציני ואחראי. זו ממיטה אסון על האדם. יש פתגם בערבית: הפזיזות מן השטן.
שאלה: סילוקו של רבי ירמיה: מדוע סולק רבי ירמיה מבית המדרש כאשר שאל על ניפול שרגלו האחת בתוך 50 אמה והאחרת מחוץ לחמישים אמה, האם שאלה זו שונה מהותית משאר השאלות ששאל (קב בארבע אמות וכדומה) או שמא הצטרפה שאלה זו לשאלותיו הקודמות והכמות המצטברת של שאלותיו במקרים "לא הגיוניים" הגדישה את הסאה? ובנוסף, אלו שאלות מוטב להן שלא יישאלו, הרי הרבה פעמים דנו חכמים במקרים שלכאורה "רחוקים מהמציאות" (כגון פיל שבלע כפיפה מצרית)?
תשובה: חכמים דנו הרבה פעמים במקרים שאינם מציאותיים, מפני שעל-ידי מקרים אלו אפשר להגדיר דברים במדוייק. שאלת ר' ירמיה היתה שונה. לא סילקו אותו מפני שזה לא מציאותי, אלא מפני שח קבעו שיעור מסויים (50 אמה), ובשאלתו הוא בא להראות שאין הגיון בשיעור הזה, מפני שיש מקרה ששיעור זה הוא בעייתי. אבל חכמים סברו שצריך לקבוע שיעור מסויים, וממנו אין לזוז, וממילא לא שייך לערער על השיעור הזה, שכן היה ביכולתו לערער על כל שיעור אחר. לכן, כדי להראות לתלמידים שהשיעורים האלו מוחלטים, סילקו את ר' ירמיה מבית-המדרש.
שאלה: הנצרך לנקביו קודם התפילה: ביחס למה שצריך להיות יכול להעמיד עצמו 72 דקות: א. ממתי מודדים את אותם 72 דקות - מתחילת ברכות השחר או מתחילת שמונה עשרה? ב. האם צריך לדעת שיוכל לשמור עצמו באותן 72 דקות גם מהפחה?
תשובה: תפילת העמידה היא העיקר. הפחה אינה נחשבת לעניין זה.
שאלה: קימה מאוחר כחילול ה?: אני תלמיד ישיבה בירושלים ולפעמים קם מאוחר, האם יש בזה חלול ה כאשר רואים אדם דתי שיוצא מישיבה עם תפילין בשעה מאוחרת?
תשובה: התנהגות מוזרה וחריגה יש בה חשש לחילול ה', בפרט אם יש בה גם בעיה הלכתית. קימה מאוחרת גורמת לק"ש ותפילה אחרי הזמן, וכשבן תורה מבטל מצות ק"ש בזמנה יש בכך חילול ה'.
שאלה: להשתמש בדבר שאיני יודע אם הוא שלי: יש אצלנו בישיבה כרית שאני בספק אם היא שלי, האם מותר לי להשתמש בה ולהשאירה בחדר בסוף שנה, כאשר אני שם מעליה ציפית ואם יבואו לחפש לא יראו אותה? אין לי בישיבה את מי לשאול.
תשובה: אין לאדם להשתמש בחפץ שאינו שלו, ולכן אם אינך בטוח שחפץ זה הוא שלך אסור לך להשתמש בו כלל. הרב אברהם זרביב
שאלה: זמירות בחג שיוצא בשבת: בבית של בעלי היה מנהג, שכאשר נפל חג ביום שבת לא שרים " עליכם", "אשת חיל" וכו וגם לא זמירות שבת, וכך בעלי נוהג. קשה לנו עם מנהג זה במיוחד כאשר חג כמו סוכות נופל ביום שבת. רצוננו לשיר בסוכה, במיוחד גם כי לבתי יש יום הולדת ביום ראשון של חג סוכות. השנה בעלי אפילו לא הסכים לשיר שירי יום הולדת. האם יש באמת איסור? למה אסור לשמוח בחג שנופל בשבת? האם צריכים לעשות התרת נדרים במקרה כזה, אם כן רוצים לשיר, ומה המקור למנהג לא לשיר בחג שנופל בשבת?
תשובה: לפי הידוע לי זהו מנהג לא נכון, שכן צריך להוסיף בשירה, ולשיר גם שירי שבת וגם שירי חג. ולשיר שירי יומולדת בשבת, אין בזה איסור, ולא צריך התרת נדרים על המנהג של בעלך.
שאלה: פינוי ציוד שנשאר בדירה שכורה: אני שוכר דירה עם שותף. הדיירת הקודמת שהיתה לפנינו בדירה השאירה חלק גדול מהציוד שלה בדירה וברחה לחו"ל ואין לי כנראה כוונה לחזור לארץ בזמן הקרוב (בשיחה עם המשכיר התברר שהיא השאירה חובות כבדים). הציוד שלה תופס לנו חדר שלם וחבל על המקום. האם מותר בנתיים, כשהציוד שלה בדירה שלנו להשתמש בו, ואם לא, האם מותר לפנות את הציוד למקלט שהוא אמנם סגור אך לא נעול?
תשובה: א. יש לנסות ליצור קשר עם אותה שוכרת ולהודיע לה שעליה לפנות את הציוד שלה עד זמן מסוים ואם לאו ציודה יוצא מהדירה. ב. אם לא הצלחתם ליצור קשר איתה, כיון שהנכם שוכרים את הדירה, אינכם מחוייבים לאחסן על חשבונכם את הציוד שלה, ויש לאמוד כמה כסף עולה לשכור מקום עבור ציוד זה וכנגד דמי השכירות שאתם מאחסנים את חפציה, תוכלו להשתמש בציוד זה. ג. אפשרות נוספת: למכור על פי בית דין את הציוד ולרשום לעצמכם כמה כסף התקבל עבור ציוד זה שאם תבוא שוכרת זו בעתיד תשיבו לה את הממון. הרב תומר ישראלי
שאלה: מתנה בקשר בשנת אבל: ידיד שלי יוצא כבר כחודשיים עם בחורה הנמצאת בשנת אבל. האם בן הזוג יכול לתת לבחורה מתנה לציון תקופת החברות ביניהם?
תשובה: אם הם נפגשים לצורך נישואין נראה שהדבר יהיה מותר, שכן זה מחזק את הקשר ביניהם, וזה לצורך נישואין.
שאלה: מעשר מכסף של השבט: אני מבצע יחד עם החניכים שלי בתנועת הנוער התרמה, כאשר אחוזים מהכסף הולכים למען קופת השבט (קנית חומרים לצ ופרים, לפעולות וכד ). האם אנחנו חייבים להפריש מעשר, הרי הקופה היא לשבט, ונדמה לי ששמעתי שכסף לתנועת נוער זה בכל מקרה מעשר כספים?
תשובה: כסף של ציבור ובייחוד תנועת נוער שמחנכים ילדים פטורים ממעשר כספים.
שאלה: קביעת שם לבית הכנסת: בשכונתי קיים בית כנסת במבנה ארעי. שמו של בית הכנסת נקבע על פי שם אביו של אחד המתפללים. כעת אנחנו מעוניינים לבנות מבנה קבע, ולשם כך אנחנו מעוניינים לחפש תורם. חשבנו להציע לתורם, ששם בית הכנסת יקרא על שמו. אולם, חלק מהמתפללים טוען, שיתכן ויש בעיה הלכתית בכך, משום שאסור לשנות את שמו של בית הכנסת. האם אכן יש בעיה הלכתית כזו?
תשובה: אם אני מבין נכון מדובר במבנה אחר שונה מזה הארעי. אין אפוא שום מניעה לקרוא למבנה החדש בשם אחר. אפשר להנציח את השם הקודם במבנה החדש בצורה נאותה כגון בבית המדרש, ספריה וכדו'.
שאלה: איך להפריח את הקשר?: אני תלמיד ישיבת הסדר ואני מרגיש די בוגר ומוכן להתחיל קשר המיועד לנישואין בע"ה. יצאתי מספר פעמים (מעל 10) עם בנות דרך חברים מכרים שהציעו, היו כאלה שדחיתי כי לא התאמנו מסיבות שונות, אך את אלה שכן רציתי להמשיך איתן בקשר, או שהן לא רצו בהמשך הקשר או שלאחר תקופה מסויימת הקשר לא התפתח כי לא הצלחנו לקשור קשר שידבק בנינו ולא בגלל סיבה עקרונית שניתן להצביע עליה. איך לדעת הרב אוכל לקשור קשר אמיתי מהותי עם בן הזוג, ואיך אוכל לשפר את זה שקצת קשה לי לפעמים למצוא נושאי שיחה שילהיבו ויפריחו את הקשר?
תשובה: מדבריך נראה שאתה מרגיש שהקשר נתקע משום שלא יכולת למצוא שיחות שיש בהם ענין במשך ההכרות. ראשית עליך לדעת שלאחר החתונה לא מדברים כל הזמן. יש סוגים שונים של קשרים. יש קשרים בהם אין ריבוי שיחה. יש קשרים שרק אחד מבני הזוג מדבר רבות. יש קושי בצורת ההכרות הנפוצה. אולם הקושי הזה משתלם בסופו של דבר. יתכן שאתה יותר מידי לחוץ בפגישות בנושא השיחות. כדאי שפעם הבאה כשיהיו רגעים בהם יש שתיקה תאמר את עמדתך על שתיקה. תאמר שאותך לא מביך כלל שיש זמני שתיקה. אין בעיה בשתיקה אם היא לא מלחיצה. אחד מן הקשיים בסוג ההכרות הזו היא היכולת להיפתח. מכיון שאין ביטחון בקשר אזי יש המון מחיצות והמון אי פתיחות. כאן עליך לעשות מאמץ מיוחד ולהעיז להיפתח. גם אם אתה לא בטוח עדיין בקשר עליך להחליט למסור את עצמך משום שרק בדרך זו ניתן ליצור חיבור. יש לכך מחיר. המחיר הוא היכולת לשתף בדברים אישיים גם כשיש לפעמים סיכוי שהקשר לא יתפתח לכלל קשר נצחי. אולם אין לך ברירה. זה בא לידי ביטוי שלאט לאט אתה צריך לגלות את ה"הסודות" שלך. קשר מבית נבנה גם על בסיס של דו שיח אישי ואמירת סודות אישיים אחד לשני. או שאציע לך אם תוכל לגוון את מקומות המפגש. יש מקום ליסוע לטיול או לכותל וכד'. בנוגע לנושאי השיחות יש לפעמים מצבים שבהם במשך השבוע אתה מלא רעיונות מה לדבר אבל כשאתה מגיע לפגישה קשה לך לדלות את הנושאים שרצית לדבר עליהם. לדעתי זה לא בושה לכתוב לך במשך השבוע את הנושאים שעולים לך על הראש. זה יעזור לך לגוון את נושאי השיחה ביניכם. יתכן שבשיחות אתה מתמקד כל הזמן בסיפורים על עצמך. ניתן לדבר סתם על הא ועל דא. אתה יכול לשתף אותה במה שאתה לומד. חלק מהדברים ודאי יענינו אותה. אני מקווה שהוספתי לך מספר רעיונות. בכל אופן אתה יכול לפרט יותר את בעייתך ואולי אוכל לייעץ ביתר דיוק. עשה חיל ובהצלחה.
שאלה: לא עדיף לחכות עם החתונה?: באחת מהשאלות בקשר לאירוסין וחתונה במהלך שנת אבל ראיתי שיש לקדם לא רק את האירוסין, אלא גם את החתונה אך יש מגבלות מסויימות בקשר למוזמנים (המשפחה הקרובה האבלה) אני נמצאת היום בשנת אבל על אבי. ויוצאת עם בחור כבר תקופה מסוימת, ונראה לי שהקשר הולך ונהיה רציני בעז"ה. ידוע לי שמשפחתי תוכל להשתתף בחופה, אך בזמן הריקודים יצטרכו לצאת או להיות בצד. מאוד חשוב לי שמשפחתי תשתתף בכל החתונה. גם ככה אבי לצערי לא יהיה שותף בה. לא עדיף לחכות עם החתונה עד לסוף שנת האבל?
תשובה: עדיף לא לעכב את החתונה. כי זו מצוה גדולה והיא זכות לאב שבתו מתחתנת וצריך להרבות זכויות בשנת האבל. כי כל מצוה שהילדים עושים זו זכות לאביהם. השיקול של מדת ההשתתפות של הדודים בחתונה אינו מצדיק בשום אופן עיכוב החתונה. בעזרת ד' בברית יוכלו כולם להשתתף.
שאלה: הקלדה בחול המועד: ראיתי בתשובותיו של הרב על שהרב מציין שאין להקליד במחשב בשבת, בשעה שהמחשב דלוק מערב שבת, משום שההקלדה היא מלאכת כותב. אם כך מדוע היא מותרת בחול המועד, הרי גם בחול המועד אין כותבים?
תשובה: הכתיבה במחשב בשבת אסורה רק מדרבנן. בחוה"מ היא מותרת רק לצורך.
שאלה: תאריך לועזי בסידור: בסידור "עוד יוסף חי" (מנחה וערבית) כתוב: "בא"י מתחילים להגיד "ברך עלינו" מז בחשוון, ובחו"ל ברוב השנים מהרביעי בדצמבר", מדוע הולכים לפי התאריך הלועזי, ולמה זה לא באותו תאריך כמו בא"י?
תשובה: אנחנו מתחילים לומר "משיב הרוח ומוריד הגשם" בשמחת-תורה. בעצם, מיד למחרת היינו צריכים לומר גם "ותן טל ומטר לברכה", אבל ח דחו את בקשת הגשם מפני עולי הרגל שבאו מבבל לחוג את חג הסוכות ועתה צריכים לחזור לבתיהם, שלא יתקעו בדרך בגלל הגשם. אחרון עולי הרגל הגיע חזרה בז' במר-חשוון, ולכן רק אז מתחילים להגיד "ותן טל ומטר לברכה". בחו"ל לא צריך גשם משמחת-תורה אלא מתאריך יותר מאוחר, וקבעו לכך 60 יום אחרי תקופת תשרי, שרק אז יתחילו לומר "ותן טל ומטר לברכה". התקופה נקבעת על-פי הלוח הלועזי ההולך אחרי השמש, ומשם יצא תאריך זה.
שאלה: אמן על ברכת אשכנזים בהלל: שמעתי מרב אחד שאם יש ספרדים בתפילת ראש-חודש שבה אשכנזים מברכים על ההלל, הם לא עונים "אמן", אבל אם יש ספרדים שרוצים לענות "אמן "שיענו בשקט, שלא יהיה "אמן" על ברכה לבטלה. מה דעת הרב, האם עליהם לברך, ואם לא האם לענות אמן בשקט או בקול?
תשובה: ספרדים המתפללים עם אשכנזים בראש-חודש לא יברכו על ההלל, אבל יענו "אמן" על ברכת האשכנזים, שכן הברכה אינה לבטלה עבור המברך.
שאלה: מכונת דיאליזה בשבת: חולה דיאליזה שיכול לבצע דיאליזה בשתי שיטות: 1. ידנית - מסובכת וחושפת את החולה לזיהומים. 2. מכונה חשמלית - פשוטה וטובה יותר לחולה. האם מותר להפעיל את המכונה החשמלית בשבת (לא ניתן להפעיל אותה ע"י שעון שבת) כאשר לעיתים מעבר להפעלה יש צורך לכוון את המכונה ע"י כפתורים חשמליים וכו, או להשתמש במכונה הידנית למרות הסיכון?
תשובה: אם לא נדלקות נורות להט בהפעלת המכונה, אין בזה איסור תורה, ולחולה השימוש יהיה מותר בשבת.
שאלה: התנהגות מקובלת בזוגיות: אני בת 40 ונשואה 15 שנים, יש לי 3 ילדים (שיהיו בריאים). אני לא עובדת מזה 10 שנים ובעלי משקיע את מרצו בפרנסה. במהלך השנתיים האחרונות אני מתנדבת כמנהלת להקת זמר, הפעילות ממלאת אותי ויש לי סיפוק רב. במהלך הפעילות הכרתי אנשים חדשים ונוצרו לי מערכות יחסים חבריות בלבד, עם נשים ונערים. מערכות היחסים חבריות, מעבר לפעילות בלהקה. קשר מסויים עם בחור בן 17 מאוד מפריע לבעלי, למרות שבקשר הזה אני משמשת כאם תומכת ומייעצת. בעלי טוען שזה ר שיש מערכות קשרים חברתיות הממלאות אותי, אולם לקשר עם בחורים, מעבר לפעילות בלהקה הוא מתנגד בתוקף. בנוסף הוא מאוד נפגע שאינני משתפת אותו בכל מערכות היחסים ובסודות האנשים בלהקה. לטענתו הוא מוכן להפרד במידה והמצב ימשך. הפסיכולוגית שלי אומרת שאסור לי לוותר על מה שאני ועל מה שממלא אותי. אני בדילמה מה לעשות, מה דעת הרב, וכיצד ההלכה פותרת סוגיה זו? כמובן שיש לי רצון לשמור על המשפחה, אך בו בעת אני רוצה גם לשמור על הנפש שלי?
תשובה: על פי דרכה של תורה אין מקום לקשר בין אשה נשואה לאיש אחר אלא בענינים הקשורים בעבודה או פעילות אחרת, אך לא קשר אישי. הפסיכולוגית שלך מיעצת לך עצה רעה. הדבר החשוב ביותר שעליך לשמור זה על שלמות המשפחה. ועל הקשר הבריא והשלם עם בעלך. בני זוג צריכים לחיות בחיבור מלא כאילו הם אדם אחד בעל שני גופים. והאמון צריך להיות מלא ואין אושר גדול מזה וצריך לעבוד על הקשר הזה לבנות את היחד. גם אחרי הרבה שנות נשואים אפשר להעמיק את היחד להיות מאושרים מאד. וזו דרכה של תורה. לגבי הקשר עם הבחור הצעיר אם זה מפריע לבעלך אני מציע להפסיק קשר זה.
שאלה: הקרנת סרטי וידאו בציבור: הנהלת פנימיה רכשה מספר קלטות וידיאו. תלמידי שכבה מסויימת מעוניינים להקרין את אחד הסרטים לתלמידים, תמורת ת קטן ככרטיס כניסה, והכסף מיועד למימון פעילויות חברתיות שתלמידי אותה שכבה מעוניינים לערוך. על עטיפת הקלטת, וגם בתחילת הסרט עצמו, מופיעה אזהרה ברורה לפיה אין להקרין את הסרט במקומות ציבוריים, ולא למטרות רווח. האם מותר לנו להקרין את הסרט בצורה כזו?
תשובה: ראשית כל, צריך לדעת, שאדם יכול להגביל את השימוש בחפץ שהוא מוכר, וזה נקרא "שיור במכירה". לכן בעל הסרט יכול להגביל את הקונה, ולאסור עליו לקרין את הסרט במקומות ציבוריים או בשביל להרויח כסף. אם הקונה עובר על דברי המוכר, הוא נקרא גזלן, כיון שהוא לא קנה את האפשרות להקרין את הסרט בצורה כזו. על כן, נראה שגם במקרה שלכם יש בעיה להקרין את הסרט תמורת כסף, וכדאי לשאול את יצרני הסרט אם מותר להרויח מעט כסף. אמנם, אם אי אפשר לשאול את הבעלים, יכול להיות שאפשר לאמוד את דעתם, שכיון שהמוסד קנה את הסרט בשביל להקרין אותו לכל התלמידים בחינם, וממילא התלמידים לא ילכו לקנות או לשכור את הסרט הזה, אז למוכר לא אכפת אם המוסד ייתן רשות לאחת השכבות להרויח מעט כסף, ולא היה בדעתו לאסור בכזה מקרה. למעשה אם אי אפשר לשאול את חברת הסרטים נראה שאפשר להקל אם מקרינים רק לתלמידי המוסד. הרב אריאל איגרא
שאלה: אפיה באותו תא בשרי וחלבי: הרב התיר בדיעבד אם אפה חלב אחר בשר שהיו מגולים. מה בנוגע לזיעה כמובא ברמ"א בתחילת סימן ק"ח, לעניין מחבת שמקבל הזיעה והרי תנור הוא כמחבת?
תשובה: זה רחוק מאוד לחשוש שיש זיעה, משום שהחום בתנור הוא בין 200 ל-300 מעלות. הלחות אינה משאריות המאכל, וממילא אין בעיה של זיעה.
שאלה: מעשר כספים בנסיעה להתנדבות: אני מתנדבת בשמירה על ילדים בביה"ח, ורציתי לשאול האם הכסף אותו אני משלמת לנסיעות לביה"ח יכול להיחשב לי למעשר כספים?
תשובה: אפשר להחשיב זאת ממעשר כספים.
שאלה: כהן שחי עם גרושה: מהו דין של כהן שחי עם גרושה (לא התחתן איתה) והביא ממנה 2 ילדים, ונכון להיום הוא לא חי איתה (לפי דבריו): א. לגבי "נשיאת כפיים"? ב. עלייה לתורה בתור כהן? ג. אם לפי ההלכה אותו כהן פסול, מה עושים במצב של "אין ספור מריבות וסיכסוכים" בבית הכנסת (מדובר על ישוב, ולא בעיר).
תשובה: כהן שחי עם גרושה, אין לו לשאת כפיו, ואין להעלותו לתורה. וכל זמן שהוא חי איתה אסור לוותר על זה, משום שזהו כבודה של התורה. רק אם הוא חוזר בתשובה ומפסיק לחיות איתה, אזי שוב נושא כפיו ושוב עולה לתורה ככהן. אך מכיוון שאלו דברים שבצנעה, יש לו להודיע על החלטתו לחזור בתשובה ולנתק את קשריו עמה גם להבא, ויודיע זאת לרב המקומי.
שאלה: מוכשרת לא רק להוראה.: אני תלמידה בכיתה י"ב ובעז"ה ארצה להתחיל ללמוד לתואר ראשון בשנה הבאה. יכול להיות שזה עדיין קצת מוקדם לשאול ולחשוב מה ארצה ללמוד, אך אני חושבת שצריך שיהיה לי לפחות כיוון מסויים. ברוך ה אני מכירה חלק בסיסי מהכישורים שלי ואחד מהם זה תחום החינוך. רק הבעיה היא שלהיות מורה זה עבודה שוחקת והשכר ממש נמוך ביחס למאמצים, הלימודים הם ארוכים בשנה, יותר מהרגיל, וברוך ה הציונים שלי ממש גבוהים, לעת עתה, ואני יכולה להצליח גם בתחומים אחרים. ומצד שני, אני מאמינה שהפרנסה היא לפי רצון ה ויכול להיות אדם אפילו עם תואר שני ומובטל ולהיפך, אני מרגישה שיש לי את היכולת לחנך את ילדי ישראל בצורה הטובה ביותר ויש לי את זה, ואני מודעת לבעיה של החינוך כיום, אך האם לא מספיק לחנך את ילדי הפרטיים שיהיו בעז"ה?! מה לעשות?
תשובה: אם את במיוחד מוכשרת לחינוך ושם תביאי לידי ביטוי בצורה הטובה ביותר את כוחתייך לכי על זה. גם המורים לא רעבים ללחם ויש בכך מספיק השתדלות בעניני דרך ארץ לצאת ידי חובת ההשתדלות האנושית שלא לסמוך על הנס. אולם אם את מרגישה שבדברים אחרים יש לך כשרונות טובים יותר אזי את יכולה להחליט לעשות דברים אחרים. אין חיוב שכל אחד שיכול לחנך יהיה מחנך. כל אחד חייב להיות מחנך בביתו אולם אינו חייב לחנך את ילדי חבירו.
שאלה: "לא ילבש" במשקפיים: האם ניתן להשתמש במשקפי קריאה של נשים, כמובן לא באופן קבוע (לדוגמא, אדם שלא מוצא את משקפי הקריאה שלו ומשתמש בשל אישתו)?
תשובה: מותר.
שאלה: ברירת קוואקר: האם צריך לברור קוואקר? יש לציין שבמשך תקופה ארוכה בררתי (מכיוון שכתוב על השקית לברור) ולא מצאתי כלום.
תשובה: אם אין חוטים הנגררים, אין צורך לברור. אבל אם יש חוטים הנגררים, חובה לברור.
שאלה: הצעת חוק לשינוי שם חודש מרחשוון: לאחרונה הועלתה בכנסת הצעת חוק ע"י ח"כ מלכיאור, להפוך את חודש מרחשוון מחודש "מר", מלא מרירות וללא חגים, ל"חודש החסד והצדק" בלוח השנה. האם ניתן לעשות זאת מבחינת ההלכה, לתת מסגרת חוקית לחודש זה של תכנים של חסד וכו או צריך לזה החלטה רבנית דווקא?
תשובה: חסד עושים כל השנה, לא צריך חודש מיוחד בשביל זה. זה דומה לימים שהאו"ם קובע, יום האם, יום הקשיש ויום האישה. אצלנו יש לערכים אלו תוקף במשך כל השנה, לא צריך יום מיוחד בשביל זה. לא נראה לי שיש בזה בעיה הלכתית, אבל אני לא מבין מה הטעם בזה.
שאלה: בדיקת שעועית: האם כשבודקים שעועית יבשה ניתן לבדוק גם ללא השריה מראש?
תשובה: לא, ההשריה חייבת להעשות בבדיקת שעועית.
שאלה: להוסיף שעות בגלל התחייבות: המעסיק שלי התחייב להתחיל לשלם לי לאחר שתסתיים שנת עבודתי הראשונה תוספת של 300 ש"ח לחודש. לאחר שנה הוא משך אותי מספר חודשים ולאחר מכן הודיע לי שלא יעמוד בהתחייבות. אני רושמת בעצמי את השעות ולפי זה הם משלמים לי האם מותר לי להוסיף 300 ש"ח כל חודש לרישום השעות?
תשובה: ראשית נקדים, שאין אנו יכולים לתת כאן פסק דין מכיוון שלא שמענו את טענות הצד השני (המעסיק), נצייר רק קווים מנחים לדיון ההלכתי. במידה ואכן המעסיק התחייב, באופן ובלשון התופס מבחינה הלכתית, הרי שהוא חייב בת התוספת בתקופה שמתחילת השנה השניה, ועד לזמן שבו הוא הודיע שלא יעמוד בהתחייבות. מכאן והלאה אין הוא חייב יותר בתוספת. בכל אופן לא ניתן לגבות את המגיע לך בדרך שהצעת, אלא יש לתבוע ממון זה בבית דין לעניני ממונות. הרב יהודה אודסר
שאלה: ברכת מעין שבע לחזן: האם החזן צריך לעמוד ברגל ישרה בעת אמירת ברכת מעין שבע, כיוון שהיא מקבילה לחזרת הש"ץ, האם הוא צריך לכרוע בשם ובמלכות כמו בברכת אבות?
תשובה: לא צריך רגל ישרה, ואינו צריך לכרוע.